सालासर से पाटोदा तक की रोड बनवा दो, क्षेत्र से 10 हजार की भीड़ कर देंगे
मुख्यमंत्रीवसुंधरा राजे केंद्रीय मंत्री नीतिन गडकरी के 10 मार्च को प्रस्तावित सालासर दौरे को लेकर रविवार रात सालासर की हनुमान सेवा समिति के सभागार में पीडब्ल्यूडी विभाग के मंत्री द्वारा ली गई बैठक में गाड़ौदा के लोगों एक कार्यकर्ता ने कह दिया कि सालासर से पाटोदा तक की 16 किमी रोड बनवा दो, तो इसी क्षेत्र से 10 हजार लोगों की भीड़ कर देंगे। सालासर दौरे को लेकर हुई बैठक में पीडब्लूडी मंत्री यूनूस खान ने भाजपा पदाधिकारियों कार्यकताओं को मुख्यमंत्री के दौरे में अधिक संख्या में भीड़ जुटाने के बारे में कहा। उन्होंने बताया कि केंद्रीय मंत्री गडकरी मुख्यमंत्री राजे 480 करोड़ रुपए की लागत से सालासर से सुजानगढ़, लाडनूं, निंबीजोधा से नागौर तक बनने वाली 120 किमी रोड, 465 करोड़ रुपए की लागत से नागौर से जायल, डीडवाना, गनेड़ी, सालासर, लक्ष्मणगढ से मुकुंदगढ़ तक बनने वाली 196 किमी सड़कों का शिलान्यास करेंगें। कार्यक्रम में सीकर, चूरू, झुंझुनूं नागौर जिलों से भाजपा के कार्यकर्ता बड़ी संख्या में सभा में पहुंुचेंगे। उन्होंने उपस्थित पदाधिकारियों को अपने-अपने जिलों के गांव-गांव में घर-घर जाकर लोगों को कार्यक्रम में लाने की जिम्मेदारी दी। इस दौरान गाड़ोदा के श्यामसुंदर अग्रवाल सहित अनेक लोगों ने कहा कि गाड़ोदा से सालासर के बीच 16 किलोमीटर की सड़क बनवा दो, तो 10 हजार की भीड़ इसी क्षेत्र से कर देंगें। इस पर परिवहन मंत्री ने करीब पांच करोड़ 10 लाख की लाख की लागत से उक्त सड़क बनवा देने का आश्वासन दिया। उन्होंने बताया कि 181 करोड़ की लागत से सीकर से जसवंतगढ़ तक बनने वाली 75 किमी रोड का टेंडर पांच अप्रैल को हो जाएगा। कलेक्टर ललित गुप्ता सहित प्रशासनिक अधिकारियों ने हेलीपेड बस स्टैंड के पास स्थित मोहनधाम में होने वाली सभा स्थल का जायजा लिया। हनुमान सेवा समिति के अध्यक्ष यशोदानंदन पुजारी ने सालासर से सुबह सात बजे जयपुर के लिए वॉल्वो बस चलाने को लेकर ज्ञापन दिया।
बैठकमें ये रहे उपस्थित
बैठकमें सुजानगढ़ विधायक खेमाराम मेघवाल, यूआईटी चेयरमैन हरिराम रणवा, सीकर भाजपा जिलाध्यक्ष मनोज सिंघानिया, सुजानगढ़ भाजपा देहात अध्यक्ष महावीरसिंह पार्वतीसर, चूरू एडीएम राजपालसिंह, सुजानगढ़ एसडीएम अजय आर्य, तहसीलदार सुशील कुमार सैनी आदि मौजूद थे।
सालासर. सभा के दौरान मंत्री, अधिकारी भाजपा कार्यकर्ता बातचीत करते हुए।
bho_Deva hin_Deva npi_Deva bho_Deva hin_Deva